།འདོད་གསོལ་འགའ་ཞིག་བཞུགས་སོ། །
༄༅། །ན་མོ་གུ་རུ་བྷཻ་ཥ་ཛྱེ་རཱ་ཛཱ་ཡེ། དགེ་ལེགས་བརྒྱས་བསྐྲུན་མཚན་དཔེའི་
དཔལ་མངའ་ཞིང་། །འགྲོ་བའི་རེ་སྐོང་བཞི་ལྷག་དྲུག་ཅུའི་གསུང་། །དྲི་བྲལ་བདེན་
གཉིས་ཆོས་ཀུན་མངོན་བྱང་ཆུབ། །རྣམ་འདྲེན་སྨན་པའི་རྒྱལ་བོར་གསོལ་བ་འདེབས། །
མཁའ་ཁྱབ་འགྲོ་ཀུན་དོན་དུ་ཐུགས་བསྐྱེད་དེ། །རྫོགས་སྨིན་སྦྱངས་གསུམ་མཐར་ཕྱིན་
འོག་མིན་དུ། །ཆོས་ཀྱི་སྐུ་བརྙེས་ཞིང་བརྒྱར་སྤྲུལ་བའི་གར། །སྟོན་མཛད་བཻཌཱུརྱ་ཡི་འོད་
ལ་འདུད། །མཁྱེན་བརྩེ་ནུས་པའི་འཕྲིན་ལས་ཉི་མའི་འོད། །གང་དུ་རོལ་བའི་མཁའ་
ཁྱབ་འཇིག་རྟེན་དུ། །བླ་མེད་བདེ་བ་དམ་པའི་པདྨོའི་དཔལ། །རྒྱས་མཛད་སྨན་གྱི་བླ་
མའི་ཞབས་ལ་འདུད། །དྭངས་པའི་ཡིད་མཚོར་གསང་གསུམ་ཡོན་ཏན་གཟུགས། ། ཉི་
ཟླའི་ཕྲེང་བཞིན་གསལ་བར་རབ་བཀོད་དེ། །སྙིང་ནས་རྩེ་གཅིག་གུས་པས་གསོལ་
འདེབས་ན། །འབྲལ་མེད་བརྩེ་བས་སྐྱོངས་ཤིག་བཅོམ་ལྡན་འདས། །བདག་གཞན་དུས་
གསུམ་དགེ་ཚོགས་མ་ལུས་པ། །དོན་མེད་འཁོར་བའི་རྒྱུ་རུ་མི་འགྱུར་བར། །མཁའ་
ཁྱབ་བསྟན་འགྲོའི་ཕན་བདེ་ཁོ་ནའི་རྒྱུར། །མྱུར་དུ་སྨིན་པར་མཛོད་ཅིག་ཐུགས་རྗེའི་
གཏེར། །ཕྱིན་ཅི་ལོག་གི་བློ་སྣ་མཐའ་དག་འགག །ཡང་དག་ལམ་གྱི་རྟོགས་པ་རྒྱུད་ལ་
སྐྱེས། །ཕྱི་ནང་གསང་བའི་བར་ཆད་ཀུན་ཞི་བར། །མྱུར་དུ་བྱིན་གྱིས་རློབས་ཤིག་བཅོམ་
652

ལྡན་འདས། །མཚན་ཙམ་དྲན་པས་ངན་འགྲོའི་གདུང་སེལ་ཞིང་། །རླབས་ཆེན་སྨོན་
ལམ་བཅུ་གཉིས་འགྲུབ་པ་སོགས། །ཐུགས་བསྐྱེད་མཐུ་དང་གཟུངས་ཀྱི་ཕན་ཡོན་ཀུན། །
མྱུར་དུ་མངོན་དུ་འགྱུར་བར་བྱིན་གྱིས་རློབས། །དེང་ནས་བཟུང་སྟེ་བྱང་ཆུབ་སྙིང་བོའི་
བར། །མགོན་པོ་ཁྱོད་ཀྱིས་འབྲལ་མེད་རྗེས་བཟུང་སྟེ། །ཐུགས་རྗེ་གྲུ་གཟིངས་ལ་བརྟེན་
ཕྲ་རགས་ཀྱི། །སྲིད་མཚོ་ལས་གྲོལ་སྐུ་བཞི་མྱུར་ཐོབ་ཤོག །ཅེས་བདེ་གཤེགས་སྨན་གྱི་བླ་མ་
ལ་འདོད་དོན་གསོལ་བའི་ཚིགས་སུ་བཅད་པ་དད་པའི་མེ་ཏོག་རྒྱས་པའི་དྲི་ངད་ཅེས་བྱ་བ་འདི་ནི་
ཡང་དག་པའི་ལམ་ལ་མོས་པའི་བློ་མིག་དང་ལྡན་པ་དོན་གྲུབ་རྒྱ་མཚོས་ནན་ཆེར་བསྐུལ་ངོར།
༧ བཙུན་གཟུགས་ཤེས་རབ་རྒྱ་མཚོས་བྲིས་པའོ། །
ཟ་བྱེད་རྡོ་རྗེ་མཁའ་འགྲོའི་འདོད་གསོལ་དངོས་གྲུབ་
འདོད་འཇོ་ཞེས་བྱ་བ་བཞུགས།
ན་མོ་བཛྲ་ཌཱ་ཀི་ནཱི་ཡེ། དག་པ་གཉིས་ལྡན་རང་བཞིན་ཆོས་སྐུའི་ངང་། །རབ་
འབར་ཡེ་ཤེས་མེ་ལྕེ་འཁྲུགས་པའི་ཀློང་། །བཻཌཱུར་ལྷུན་པོ་ལྟར་བརྗིད་འཇིགས་པའི་སྐུ། །
བདེ་སྟོང་ཟུང་འཇུག་རྡོ་རྗེ་མཁའ་འགྲོར་འདུད། །ཆོས་དབྱིངས་མི་འགྱུར་མཚོན་སླད་
དབང་སྔོན་གྱི། །མདངས་འཛིན་ཧཱུཾ་མཛད་ཕྱག་རྒྱས་རྡོར་དྲིལ་བསྣམས། །བདུད་བཞིར་
རྔམས་པའི་མཆེ་བ་གཙིགས་པའི་ཞལ། །གནམ་ས་ལྟར་གདངས་ལྗགས་འདྲིལ་རྐན་སྒྲ་
རྡེབས། །ལྷུན་པོའི་གཏོས་ལྟར་གསུས་ཁྱིམ་ཡངས་ཤིང་བརྗིད། །དམར་ཟླུམ་སྤྱན་གསུམ་
སྡང་མིག་གློག་ལྟར་འཁྱུག །དུས་མཐའི་མེ་ཡིས་མཚོན་མིན་སྨ་ར་དང་། །སྨིན་མ་གྱེན་
བརྫེས་ཁྲོ་གཉེར་དཔྲལ་བར་བསྡུས། །དམར་སེར་རལ་བའི་ཟར་བུས་སྐུ་སྟོད་ཁེབས། །
རིགས་ལྔའི་རང་བཞིན་ལྔ་ཕྲག་ཐམ་པས་བརྒྱན། །བརྒྱ་ཕྱེད་མགོ་རློན་ཕྲེང་བའི་དོ་ཤལ་
653

འཕྱང་། །སྡེར་ཕྲེང་འཁྲིགས་པའི་སྟག་ལྤགས་ཤམ་ཐབས་གསོལ། །སྔོ་བསངས་མཁའ་
ལ་རྒྱུ་སྐར་རྒོད་པ་བཞིན།
སྡེ་གཞོམ་བྱེད་དཔའ་བོའི་སྟངས་སྟབས་ཀྱིས། །སྲིད་ཞིའི་མཐའ་གནོན་ཞབས་གཉིས་
ཟླུམ་པོར་བགྲད། །སྒྱུ་འཕྲུལ་བྱེ་བས་མུ་མེད་ཞིང་ཁམས་འགེངས། །མཐུ་སྟོབས་ནུས་པ་
འཕྲིན་ལས་བསམ་མི་ཁྱབ། །དྲན་པ་ཙམ་གྱིས་བདུད་དང་ལོག་འདྲེན་ཀུན། །འཇོམས་
མཛད་ཡེ་ཤེས་མཁའ་འགྲོ་ལ་ཕྱག་འཚལ། །མི་འདོད་སྡུག་བསྔལ་མ་ལུས་འབྱུང་བའི་
གནས། །སྡིག་ལྟུང་གངས་རི་མཐོན་པོའི་དགྲར་གྱུར་བ། །ཡེ་ཤེས་འོད་སྟོང་འབར་བའི་
ཉིན་མོར་བྱེད། ཕན་བདེའི་པད་ཚལ་འབྱེད་མཁས་ཁྱོད་ཕྱག་འཚལ། །དྭངས་པའི་
ཡིད་མཁར་ཁྱོད་སྐུ་ལེགས་བསྒོམས་ཏེ། །རིག་སྔགས་བགྲང་ཞིང་སྲེག་རྫས་འབུལ་བ་
དང་། །གུས་པས་མཆོད་བསྟོད་གསོལ་བ་བཏབ་པའི་མཐུས། །རང་གཞན་དོན་གཉིས་
ལྷུན་གྱིས་གྲུབ་པར་མཛོད། །གང་ཐུགས་བདེ་ཆེན་ཡེ་ཤེས་འབར་བའི་མེས། །བདག་དང་
མཁའ་ཁྱབ་འགྲོ་བ་མ་ལུས་པའི། །སྡིག་སྒྲིབ་དམ་ཚིག་ཉམས་ཆག་བུད་ཤིང་ཀུན། །སྤྲོས་
བྲལ་ཆོས་དབྱིངས་ཀློང་དུ་བསྲེག་པར་མཛོད། །སོ་ཐར་བྱང་སེམས་གསང་སྔགས་སྡོམ་
པ་ཡི། །བཅས་རང་ཉེས་ལྟུང་རྒྱུ་དང་བཅས་པ་ཀུན། །པཾ་ཡིག་རྣམ་པས་སྣ་སྒོ་ནས་ཐོན་
ཏེ། །ཏིལ་སྡིག་དབྱེར་མེད་ཞལ་དུ་གསོལ་བར་མཛོད། །ཐོག་མེད་ཡུན་རིང་སྲིད་འདིར་
འཁྱམས་པ་ན། །དུག་གསུམ་དབང་གིས་མི་དགེ་ཅི་བགྱིས་པའི། །རྣམ་སྨིན་རྒྱུ་མཐུན་
བདག་འབྲས་མ་ལུས་པ། །སྟོབས་བཞིའི་ཞུགས་ཀྱིས་ལྷག་མེད་དག་པར་མཛོད། །སྔོན་
ལས་འཕྲལ་རྐྱེན་ལས་བྱུང་ནད་གདོན་བགེགས། །འཇིགས་ཆེན་བརྒྱད་དང་བདུད་
ལས་ཞེ་དྲུག་སོགས། །མི་དང་མི་མིན་ཕྱི་ནང་འབྱུང་བཞི་ཡི། །གནོད་འཚེ་མཐའ་
དག་མྱུར་དུ་ཞི་བར་མཛོད། །སྨྲ་མཁས་དྲན་གསལ་བློ་རྣོ་ཚེ་རབས་དྲན། །ཐོས་བསམ་
སྒོམ་དང་འཆད་རྩོད་རྩོམ་པ་སོགས། །ཐུབ་བསྟན་སྤེལ་བའི་ལེགས་ཚོགས་མ་ལུས་
།རྣམ་བཀྲའི་རྒྱན་གྱིས་མཛེས་པ་ཅིར་ཡང་ངོམས། །བདུད་
654

པ། །ཡར་ངོའི་ཟླ་བཞིན་གོང་དུ་འཕེལ་བར་མཛོད། །ཉེ་རིང་ཀུན་བྲལ་བྱིན་རླབས་འོད་
སྟོང་ཅན། །སྙིང་གི་པདྨོའི་ངོགས་སུ་ཤར་བ་ལས། །གཏན་བདེ་བླ་མེད་སྦྲང་རྩིའི་ཟིལ་
དངར་གྱིས། །བདག་ཡིད་བུང་བ་གཞོན་ནུ་ཚིམ་པར་ཤོག །བྱང་ཆུབ་བར་གྱི་ཚེ་རབས་
ཕྲེང་བ་རུ། །བླ་མ་ཡི་དམ་མཁའ་འགྲོས་རྗེས་བཟུང་སྟེ། །ལུང་རྟོགས་ཉི་མས་ཐུབ་བསྟན་
པདྨོའི་ཚལ།
།བཞད་པའི་དཔའ་བོ་ཆེན་པོར་བདག་གྱུར་ཅིག ཅེས་ཟ་བྱེད་རྡོ་རྗེ་མཁའ་
འགྲོའི་འདོད་གསོལ་དངོས་གྲུབ་འདོད་འཇོ་ཞེས་བྱ་བ་འདི་ཡང་རྣམ་དཀར་དགེ་བའི་བག་ཆགས་
ཀྱི་མཐུ་བརྟས་པ་དགེ་ཚུལ་དོན་གྲུབ་རྒྱ་མཚོས་ནན་ཆེར་བསྐུལ་ངོར། ༧ བཙུན་གཟུགས་ཤེས་རབ་
རྒྱ་མཚོས་བྲིས་པའོ། །
དུས་གསུམ་རྒྱལ་ཀུན་ཡུམ་གཅིག་དབྱངས་ཅན་ལྷ། །དྲག་མོའི་རྣམ་རོལ་འདོད་
ཁམས་དབང་ཕྱུག་མར། །དངོས་བཤམས་ཡིད་སྤྲུལ་མཆོད་ཚོགས་ལེགས་འབུལ་ན། །
དགྱེས་བཞིན་བཞེས་ཏེ་འདོད་པའི་དོན་ཀུན་སྒྲུབས། །ཁྱད་པར་བདག་ཅག་འཁོར་དང་
བཅས་པ་ལ། །སྔོན་གྱིས་ལས་དང་འཕྲལ་རྐྱེན་ལས་གྱུར་བའི། །འགལ་རྐྱེན་ནད་རིམས་
གདོན་བགེགས་ཐམས་ཅད་དང་། །ན་ཚ་ཤི་ཆད་གོད་ཁ་ལ་སོགས་པའི། །མི་མཐུན་རྐྱེན་
ངན་མཐའ་དག་བཟློག་ཏུ་གསོལ། །ཚེ་བསོད་དཔལ་འབྱོར་རླུང་རྟ་སྙན་གྲགས་དང་། །
མངའ་ཐང་རིགས་རྒྱུད་ཟས་ནོར་ལོངས་སྤྱོད་སོགས། །མཐུན་རྐྱེན་འདོད་དགུའི་ལེགས་
ཚོགས་མ་ལུས་པ། །འབད་མེད་ལྷུན་གྱིས་གྲུབ་པའི་འཕྲིན་ལས་མཛོད། །ཅེས་པ་འདི་ཡང་
སྔགས་འཆང་བྱམས་རྒྱལ་གྱིས་བསྐུལ་ངོར། །༧ བཙུན་གཟུགས་ཤེས་རབ་རྒྱ་མཚོས་བྲིས་པའོ། །
ཧཱུཾ་ཛཿརྒྱལ་ཀུན་གསང་གསུམ་འཇིགས་རུང་ཁྲོ་བོའི་གར། །རབ་བསྒྱུར་ཕྱི་
ནང་གསང་བའི་གཤིན་རྗེའི་གཤེད། །རིགས་གསུམ་སྒྱུ་འཕྲུལ་འཇམ་དཔལ་སྙིང་
བོའི་བཀའ། །བདེན་པའི་དངོས་པོ་དེང་འདིར་མངོན་འགྱུར་མཛོད། །ལྷོ་ཕྱོགས་རིམ་
བདུན་གཤིན་རྗེའི་གྲོང་ཁྱེར་ཆེ། །མི་བཟད་སྒོ་མེད་ལྕགས་མཁར་བཅུ་དྲུག་ནས། །
655

ཆོས་ཀྱི་རྒྱལ་བོ་ཕྱི་ནང་གསང་གསུམ་དང་། །དགའ་བཞིའི་དཔལ་སྟེར་ཡུམ་མཆོག་
ཙམུཎྜི། ། ཕོ་བརྒྱད་མོ་བརྒྱད་དམ་ཅན་རྒྱ་མཚོར་བཅས། །འཇིགས་རུང་སྤྲུལ་བའི་རོལ་
གར་འབུམ་འགྱེད་བཞིན། །བརྩེ་བའི་ཐུགས་ཀྱིས་གནས་འདིར་མྱུར་སྤྱོན་ཏེ། །རྣལ་
འབྱོར་འཕྲིན་ལས་སྒྲུབ་ཕྱིར་བརྟན་པར་བཞུགས། །ལྷ་ཁྱོད་སྐུ་གསུང་ཐུགས་ཀྱི་དམ་
ཚིག་དང་། །འགལ་བའི་སྒོ་གསུམ་ནོངས་པ་རྒྱུར་བཅས་པ། །དམིགས་མེད་བདེ་ཆེན་
ངང་དུ་བཤགས་བགྱིད་ན། །ལྷག་མེད་བྱང་ཞིང་དག་པར་མཛད་དུ་གསོལ། །ཀུན་བཟང་
བདེ་ཆེན་རོལ་བ་ལས་བྱུང་བའི། །ཉེར་སྤྱོད་འདོད་ཡོན་གླིང་བཞི་རིན་ཆེན་བདུན། །
རྟ་གཡག་ར་ལུག་བྱ་ཁྱི་མ་ཧེའི་ཁྱུ། །ཕྱི་ནང་གསང་རྫས་སྤྱན་གཟིགས་མ་ལུས་འབུལ། །
སྦྱངས་རྟོགས་སྦར་བས་ཤ་ཁྲག་གཏོར་མ་དང་། །ཇ་ཆང་གསེར་སྐྱེམས་བསངས་སྣའི་
དུད་སྤྲིན་ཚོགས། །དངོས་བཤམས་ཡིད་སྤྲུལ་རབ་འབྱམས་མཆོད་རྫས་ཀུན། །འབུལ་
ལོ་
པོ་གཏུམ་དྲག་རྔམས་པས་དགྱེས་བཞིན་རོལ། །སྡེ་སྣོད་གསུམ་དང་རྣམ་མང་རྒྱུད་སྡེ་
བཞི། །བསླབ་གསུམ་རིམ་གཉིས་ཟབ་རྒྱས་གནད་བསྡུས་པ། །སྐྱེས་བུ་གསུམ་གྱི་ལམ་
རིམ་དང་འབྲེལ་བའི། །འཁོར་ལོ་གསུམ་གྱི་བྱ་བ་རྒྱས་པར་མཛོད། །ཐུབ་བསྟན་སྤྱི་དང་
འཇམ་མགོན་ཙོང་ཁ་བའི། །མདོ་སྔགས་བཤད་སྒྲུབ་ཕྱོགས་བཅུར་འཕེལ་བ་ལ། །བསམ་
སྦྱོར་ལོག་པར་འཁུ་བའི་བདུད་རིགས་ཀུན། །མི་བཟད་ཆོ་འཕྲུལ་སྟོང་གིས་ཚར་ཆོད་
ཅིག །ནད་རིམས་གདོན་བགེགས་མི་མཐུན་བར་ཆད་སོལ། །ལུང་རྟོགས་བཤད་སྒྲུབ་
བསྟན་པའི་བྱ་བ་སྤེལ། །ཆོས་མཐུན་བརྟན་གཡོའི་དངོས་ཀུན་དབང་དུ་བསྡུས། །གནོད་
བྱེད་བསད་བསྐྲད་རྨོངས་རེངས་དབྱེ་བར་མཛོད། །ནད་མུག་འཁྲུགས་རྩོད་སད་སེར་
བཙའ་ཐན་ཞི། །ཡུལ་ཕྱོགས་བདེ་ཞིང་ཆར་ཆུ་དུས་སུ་འབབས། །སྨན་དང་རྩི་བཅུད་ལོ་
ཏོག་རབ་འཕེལ་བའི། །སྣོད་བཅུད་དགེ་ལེགས་རྒྱ་མཚོས་ཁྱབ་པར་མཛོད། །འཆི་མེད་
ཚེ་དང་འཛད་མེད་ནོར་གྱི་གཏེར། །ཆད་མེད་སློབ་བརྒྱུད་བསོད་ནམས་དཔལ་འབྱོར་
656

སོགས། །སྲིད་དང་ཞི་བའི་ལེགས་ཚོགས་ཇི་སྙེད་པ། །གནས་འདིར་ཕྱྭ་དང་གཡང་དུ་
ཉེར་ཁུག་ཅིག །དེང་ནས་བཟུང་སྟེ་དུས་དང་རྣམ་ཀུན་ཏུ། །ལུས་དང་གྲིབ་མ་བཞིན་
དུ་རབ་འགྲོགས་ཏེ། །བླ་མེད་བྱང་ཆུབ་སྒྲུབ་པའི་འཕྲིན་ལས་ཀུན། །མ་ཐོགས་མྱུར་བར་
ལྷུན་གྱིས་གྲུབ་པར་མཛོད། །མདོར་ན་བདག་ཅག་དཔོན་སློབ་འཁོར་འབངས་དང་། ། སྐུ་
གསུང་ཐུགས་རྟེན་དགོན་གནས་ཡོ་བྱད་བཅས། །གཉེར་དུ་གཏད་དོ་བསྲུང་སྐྱོབས་གྲོགས་
མཛད་དེ། །མི་ཉམས་བསྟན་འགྲོའི་གསོས་སུ་སྨིན་པར་མཛོད། །དེ་ལྟར་མཆོད་བསྟོད་རེ་
ལྟོས་ལེགས་འཆོལ་ན། །ཐུགས་རྗེ་དཔག་བསམ་ལྗོན་པའི་གྲིབ་བསིལ་ལས། །མཆོག་ཐུན་
འདོད་དགུའི་གྲུ་ཆར་འཇོ་བ་ཡིས། །རྣལ་འབྱོར་སྙིང་གི་བུམ་བཟང་གང་བར་མཛོད། །
ཅེས་དམ་ཅན་ཆོས་ཀྱི་རྒྱལ་བོ་ཕྱི་ནང་གསང་གསུམ་གྱི་གཏོར་འབུལ་འདོད་གསོལ་འཕྲིན་ལས་སྒོ་
འབྱེད་ཅེས་བྱ་བ་འདི་ནི་རྨད་བྱུང་དམ་པའི་སྐྱེས་རབས་ཀྱི་ཕྲེང་བས་མངོན་པར་མཛེས་པ་ཨ་ཁྱུང་
སྤྲུལ་བའི་སྐུ་བློ་བཟང་ཚུལ་ཁྲིམས་རྒྱ་མཚོ་དང་། དགེ་རྒན་མཁས་གྲུབ་བསྟན་འཛིན་རྣམ་གཉིས་
ནས་དངོས་པོའི་སྐྱེས་དང་བཅས་བསྐུལ་བ་ལྟར། ༧ བཙུན་གཟུགས་ཤེས་རབ་རྒྱ་མཚོས་ཆོས་སྡེ་
ཆེན་པོ་བཀྲ་ཤིས་འཁྱིལ་གྱི་སྤྱིལ་བུ་ནས་བྲིས་པའོ། །
ཡེ་ཤེས་ཀྱི་མཁའ་འགྲོ་མ་སིང་ཧ་མུ་ཁའི་འཕྲིན་ལས་དྲག་བསྐུལ་
གདོང་ལྔའི་ང་རོ་བཞུགས་སོ། །
ཧཱུྃ་བྷྱོཿ ཨ་དོན་ལྷན་སྐྱེས་བདེ་སྟོང་ཀློང་ཡངས་ལས། །ཀ་ལི་དེ་ཝི་ཡེ་ཤེས་ཌཱ་ཀའི་
ཚོགས། །ས་གསུམ་གནོད་བྱེད་འབྱུང་བོའི་གཤེད་མ་རུ། །མ་ཐོགས་སྙིང་རྗེ་ཁྲོས་པའི་
སྐུར་བཞེངས་ཤིག །རྭ་བ་ཁོར་ཡུག་ཉུལ་བའི་བསྟན་དགྲ་རྣམས། །ཙ་མུཎྜི་སོགས་མ
མོ་མཁའ་འགྲོ་ཡིས། །ཤུ་ཁྲག་རུས་པ་དོན་སྙིང་ནང་ཁྲོལ་ཀུན། །ད་ལྟ་ཉིད་དུ་ལྷག་མེད་
657

ཞལ་དུ་ཐོབ། །རྭ་གདེངས་དྲག་པོའི་རྡོ་རྗེ་མཚོན་ཆ་ཡིས། །ས་སྟེང་སྐྱེ་འགྲོའི་ཕན་བདེ་
སྲོག་འཕྲོག་པའི། །མ་ཉེས་ལོག་པར་ལྟ་བའི་དགྲ་དང་བགེགས། །རྭ་མ་སྤྱང་ཀིར་འཕྲད་
བཞིན་རྡུལ་དུ་རློག །ཡ་བ་ཏི་སོགས་དྲེགས་བྱེད་སྡེ་བརྒྱད་ཚོགས། །ཕཊ་དང་ཕེམ་སོགས་
རྔམས་པའི་གད་རྒྱངས་ཀྱིས།
འཕྲིན་ལས་ཐོགས་མེད་མྱུར་འགྲུབ་མཛོད།
འཇུག་ལམ།
།སྡིག་ཅན་ཚར་གཅོད་རིག་འཛིན་སྒྲུབ་པ་བོའི། །དྲག་པོའི་
།ཛཿབྷྱོཿཕཊ་ཀྱིས་མཚོན་པའི་བདེ་སྟོང་ཟུང་
།ཡ༷་བྲལ་མ་ཡི